Stromiš

Stromiš () je vrch v pohorí Volovské vrchy, krajinnom celku Slovenského rudohoria. Leží nad obcou Vlachovo, približne  východne od Dobšinej.

 Poloha 
Nachádza sa v západnej časti pohoria, v geomorfologickom podcelku Knola. Leží v Košickom kraji, v okrese Rožňava a na katastrálnom území obce Vlachovo. Najbližšími sídlami sú severovýchodne situovaný Hnilec, severne ležia Mlynky, západne Dobšiná a juhozápadne Vlachovo a Gočovo.

 Opis 
Stromiš leží mierne vysunutý z hrebeňa, vedúceho zo sedla Súľová západným smerom na Ostrú (). Severne sa nachádza plytkým sedlom oddelená Smrečinka (), Babiná (), Viničiar () a Ostrá (), západne Čierna hora (), Suchý vrch () a Veľký Radzim (), južne Kováčová (), Biela skala () a Volovec () a východne Hoľa (), Surovec (), Peklisko () a Pálenica ().Slovenský raj. Turistická mapa. 1 : 50 000. Harmanec: VKÚ, a. s., 2000. Masív patrí do povodia Slanej, kde vodu zo západných svahov odvádza Vlachovský potok a z východných Súľovský potok. Na vrchol nevedie značená turistická trasa, no blízkym sedlom prechádza Cesta hrdinov SNP. Na západnom úbočí stojí chata Stromiš.

 Výhľady 
Vrchol pokrýva po plošnej ťažbe len nízka vegetácia, ktorá umožňuje kruhový rozhľad. Pri vhodných podmienkach je tak možné pozorovať mnohé vrcholy pohoria, no tiež Čiernu horu, Branisko, Vysoké Tatry, Kráľovu hoľu, Stolické vrchy, Revúcku vrchovinu a mnohé vrchy severného Maďarska.

 Prístup 
Na vrchol nevedie značený turistický chodník, no blízkym sedlom je prístup:

 po  červenej turistickej značke (Cesta hrdinov SNP):
 od východu zo Skaliska cez sedlo Súľová
 od západu z Dobšinského kopca cez Ostrú a rázc. Pod Smrečinkou
 po  žltej turistickej trase:
 od severu z lokality Mlynky-Rakovec západným úbočím na rázc. Pod Smrečinkou
 od juhu z obce Vlachovo cez rázc. Pod Stromišom

 Referencie 

 Pozri aj 
 Volovské vrchy
 Knola (geomorfologický podcelok)
 Zoznam vrcholov vo Volovských vrchoch

 Externé odkazy 
 Poloha na turistickej mape

Kategória:Vrchy vo Volovských vrchoch
Kategória:Tisícovky na Slovensku
Kategória:Vrchy v okrese Rožňava
Kategória:Vlachovo